Eldorbek Suyunov. Eldorbek Olimovich Suyunov (1991-yili 12-aprelda Qashqadaryoning Koson shahrida tugʻilgan) – oʻzbekistonlik professional futbolchi, Fargʻonaning „Neftchi“ klubi aʼzosi, darvozabon ampulasida oʻynaydi. Futbolchilik faoliyati. Eldorbek Suyunov Mashʼal futbol akademiyasida tahsil olgan. 2008-yildan u Nasaf yoshlar futbol klubi tarkibida oʻynay boshlaydi, oʻsha paytda u Nasaf professional futbol klubining sobiq murabbiyi Anatoliy Demyanenkoning eʼtiboriga tushadi va tez orada u Nasaf klubining aʼzosiga aylanadi. 2011-yildan 2017-yil birinchi davrasi yakunigacha Nasaf tarkibida oʻynagan va bu davrda Oʻzbekiston Superligasi musobaqasoda 90 ta uchrashuvda maydonga tushgan. 2015-yilgi mavsum soʻnggida ogʻir jaroxat oldi va deyarli 1 mavsumga safdan chiqdi. 2017-yilgi mavsumda yozgi transfer oynasi vatida Toshkentning „Paxtakor“ jamoasi tominidan taklifni qabul qildi va „sherlar futbolchsi“ga aylandi. 2023-yilgi mavsum yakunida „Paxtakor“ jamoasi bilan shartnomasi yakunlangach, jamoani tark etgan. Terma jamoadagi faoliyati. Eldorning oʻz ampulasidagi eng yaxshi harakatlari sababli 2013-yili terma jamoasiga terma jamoa tarkibiga chaqirilgan va 2015-yilgi Osyo kubogiga saralash bosqichi bahslarida ishtirok etgan. U shuningdek 2015-yili Avstraliyada oʻtgan Osiyo kubogida terma jamoaning yakuniy tarkibiga kiritilgan. Suyunov terma jamoa safida 27 ta uchrashuvda maydonga tushgan.